גבולות
הוא כבר לא כל כך צעיר, יותר מחמישים; והוא עובר זמנים קשים.; נלחם עם השכן העצבני על החצר; כל אחד אומר למות, אבל איתך אני לא מדבר.; הוא לגמרי לא שקט, חי על הקסט; אף פעם לא יודע מה הוא בעצם רוצה; מקלל ומתנצל, משתולל ומתקפל; הוא בוכה לבד בלילה, כשאף אחד לא מסתכל.; קם כל בוקר ורואה שהלילה מתמשך; לא זוכר מאיפה בא ועכשיו לאן ילך; מתהפך מצד לצד, קרוע מבפנים; מבולבל ומפוצל, הוא חי על כדורים.; אין לו זמן לשבת, לאכול כמו בן אדם; את הכל הוא שם בפיתה, טס בכביש לפני כולם; עוקף מהימין, אחר כך שובר לשמאל; היה רוצה להתיישר אבל כבר לא ממש יכול.; ביני ובינך, בנינו לבינם; בין חושך לאור, בין יבשה לים; בין קודש לחול, בין המתוק למר; בלי גבול, אין גבול לשום דבר.; יש  גבול ליאוש, אין גבול לתקווה; יש גבול לשנאה, אין גבול לאהבה; יש גבול למציאות, אין גבול לחלום; יש גבול למלחמות, אין גבול לשלום.; מדי פעם הוא נזכר איך כשהיה צעיר; היה חלום, היתה תקווה באופק הבהיר; אבל עכשיו הוא רואה עננים של חרדה; והוא רץ מיד הביתה אחרי העבודה.; טבוע בתוך פקק, חסר אונים, צופר בזעם; מדליק את הרדיו וחושב רק על זה, רק לא עוד פעם; מעשן כמו קטר, דואג לילדים; והדרך אל ליבו כבר רצופה מעקפים.; ביני ובינך, בנינו לבינם...; 